৩ “স্ত্রীর মস্তকস্বরূপ পুরুষ,” বাইবেল বলে। (১ করি. ১১:৩) একটা পরিবারের মস্তক হিসেবে একজন পুরুষের দায়িত্বের সঙ্গে কী জড়িত? মস্তকপদের একটা দিক সম্বন্ধে তুলে ধরে শাস্ত্র বলে: “কেহ যদি আপনার সম্পর্কীয় লোকদের বিশেষতঃ নিজ পরিজনগণের জন্য চিন্তা না করে, তাহা হইলে সে বিশ্বাস অস্বীকার করিয়াছে, এবং অবিশ্বাসী অপেক্ষা অধম হইয়াছে।” (১ তীম. ৫:৮) হ্যাঁ, একজন পুরুষের তার পরিবারের জন্য বস্তুগত বিষয়গুলো জোগানো উচিত। কিন্তু, তিনি যদি পরিবারকে আধ্যাত্মিকভাবে জেগে থাকার ক্ষেত্রে সাহায্য করতে চান, তাহলে তাকে কেবলমাত্র পরিবারের ভরণপোষণ জোগানোর চেয়ে আরও বেশি কিছু করতে হবে। পরিবারের সকলকে ঈশ্বরের সঙ্গে তাদের সম্পর্ককে শক্তিশালী করার ব্যাপারে সাহায্য করার মাধ্যমে, তাকে তার পরিবারকে আধ্যাত্মিকভাবে গড়ে তুলতে হবে। (হিতো. ২৪:৩, ৪) কীভাবে তিনি সাহায্য করতে পারেন?